8 को विधानसभा के घेराव की चेतावनी
कैथल रैली में उठाई जाएंगी किसानों की मांगें : कौथ
प्रदेशकी छह किसान यूनियनों की कैथल में होने वाली रैली की तैयारी जोरों पर है। रैली हुडा ग्राउंड में 6 मार्च को होगी। इस संबंध में एक सभा गांव कनौह में हुई। हरियाणा किसान संघर्ष समिति के प्रधान सुरेश कौथ ने किसानों को संबोधित करते हुए कहा कि किसानों को सरकार की गलत नीतियों का खामियाजा भुगतना पड़ रहा है।
उन्होंने कहा कि कैथल रैली के दौरान स्वामीनाथन आयोग की रिपोर्ट को लागू करने, किसानों की कर्जा माफी बीमा प्रीमियम किसान स्वयं वहन करे, सहित विभिन्न मांगों को प्रमुखता के साथ उठाया जाएगा। इस दौरान कालाराम कनौह को हरियाणा किसान संघर्ष समिति का युवा जिला प्रधान मनोनीत किया गया।
awa_Deva hin_Deva hin_Deva hin_Deva